NaiveNeuron/SloPal huggingface dataset:
Laurenčík, Milan, podpredseda NR SR (2021-02-04):
Vážené panie poslankyne, vážení páni poslanci, pýtam sa, či je všeobecný súhlas, aby sme pokračovali v pôvodnom programe, ako sme mali. Konštatujem, že áno. Takže na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 423. Návrh na jeho pridelenie na prerokovanie výborom je v rozhodnutí č. 415. Prosím pána podpredsedu vlády a ministra hospodárstva Slovenskej republiky pána Richarda Sulíka, aby nám vládny návrh zákona uviedol. Pán minister a pán podpredseda, rečnícky pult je váš.
Obrimčáková, Bibiána, poslankyňa NR SR (2012-07-02):
Ďakujem pekne za slovo. Ja takisto dávam za pravdu pánovi poslancovi Vašečkovi. Na jednej strane chápem predkladateľov, že chcú zvýšiť finančné ohodnotenie škôl a motivovať školy. No na druhej strane, ak hovoríme o kvalite výučby, mali by sme mať jasno v tom, ako túto kvalitu budeme objektívne a na všetkých typoch škôl merať. Teda moja výhrada je naozaj spojená so spravodlivým a systémovým financovaním škôl a školských zariadení. Napríklad, ako majú vnímať predložený návrh školy, na ktorých sa neuskutočňuje monitorovanie? Tie, keďže sa na nich neuskutočňuje toto meranie, tak sa nikdy nebudú môcť dočkať na zaradenie medzi kvalitné školy a tým aj prípadného zvýšenia finančného ohodnotenia na základe ich dobrých výchovno-vzdelávacích výsledkov? Veď nehovoríme len o gymnáziách. Hovoríme napríklad o školách, stredných školách s dvojročným a trojročným študijným programom, ale aj o malotriednych školách. Predpokladám, že tie tiež chcú byť vo svojej kategórii škôl zaradené medzi kvalitné. Nestotožňujem sa teda s názorom, že by sme ich mali z tohto procesu vylúčiť. To by bolo nespravodlivé nielen voči pedagógom, ale predovšetkým voči samotným deťom a žiakom, ktorým zvýšením normatívu môžeme ponúknuť kvalitnejšie podmienky na vzdelávanie, a to nielen personálne, ale aj materiálno-technické. Nuž, zastávam názor, že všetky školy by mali dostať šancu byť objektívne ohodnotené za kvalitný výchovno-vzdelávací program, ale v mnohých prípadoch aj za ich náročnú prácu s ťažšie vzdelávateľnými žiakmi. Ďakujem.
Grendel, Gábor, podpredseda NR SR (2021-10-19):
Ďakujem, pán poslanec. Keď už spomínate rúška, poprosím všetkých kolegov, aby si ich nasadili. Chcete reagovať, pán poslanec Kočiš? Nech sa páči.
Danko, Andrej, predseda NR SR (2019-09-12):
Ďakujem. Takže budeme pokračovať potom faktickými poznámkami pána poslanca Baláža, Zelníka a reakciou pána Schlosára. A ja si dovolím teda prerušiť túto rozpravu a 11.05 hod. pokračujeme hlasovaním, dobre? Súčasne si dovolím na balkóne privítať predstaviteľov mestskej časti sídliska Ťahanovce, Košice, pána starostu, prednostu a ženský klub Ťahanovce, Košice. Dobrý deň. (Potlesk.) (Prestávka.) (Po prestávke.)
M. Maďarič, minister kultúry SR: (2008-01-21):
A ak chcete, pán poslanec Galbavý a pani poslankyňa Vášáryová, mňa tu obviňovať z nejakého zavádzania, klamania a demagógie, tak pán poslanec Galbavý, aspoň tu on-line skúste neklamať a nehovorte, že som citoval európskych komisárov. V tom krátkom vystúpení, ako ste povedali, som žiadneho európskeho komisára necitoval – ak už chcete so mnou polemizovať. Pani Vášáryová, žiadny veľvyslanec Európskej únie ministerstvo kultúry nenavštívil v súvislosti s tlačovým zákonom, takže neviem, odkiaľ máte túto informáciu, ale takisto teda skúste polemizovať pravdivými informáciami. No ale to najpodstatnejšie k vášmu vystúpeniu. Ten zákon, vy asi čítate proste alebo takto názor si robíte len z toho, čo píšu noviny, takže keď noviny píšu, že tento zákon je pre politikov, tak vy to tu takto pekne odcitujete. V tom zákone, po prvé, nie je o politikoch nič. Vo vzťahu k právu na odpoveď sú fyzické a právnické osoby a, naopak, vôbec tam nie sú zahrnuté orgány verejnej moci, to znamená, že tento inštitút sa nevzťahuje ani na vládu, ani na parlament. No a či už sa vy považujete aj za fyzickú osobu, to ja neviem, ale v tomto zmysle určite aj každý politik, ako aj iný člen verejnosti má právo sa domáhať svojich práv, ale nielen kvôli sebe samému... (Prerušenie vystúpenia časomierou.)
Danko, Andrej, predseda NR SR (2019-03-26):
Ďakujem predsedovi mandátového a imunitného výboru za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady, Dávam o tomto návrhu uznesenia hlasovať. (Hlasovanie.) Prítomných 109, za 109. Konštatujem, že sme predmetný návrh schválili. Teraz prosím, prosím pána Milana Mojša, aby sa dostavil do rokovacej sály. Pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Milana Mojša, aby pristúpil pred rečnícke miesto a zložil Ústavou Slovenskej republiky predpísaný sľub. Prosím teraz podpredsedu Národnej rady Andreja Hrnčiara, aby prečítal text sľubu. Zároveň vás, panie poslankyne a páni poslanci, prosím, aby sme počas skladania sľubu stáli. (Akt skladania sľubu.)
Sedlák, Justín, poslanec NR SR (2024-04-24):
Vážený pán predsedajúci, vážené panie poslankyne, vážení páni poslanci, v rozprave nevystúpili žiadni poslanci, a preto, pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu tejto spoločnej správy. Prosím o hlasovanie.
Laurenčík, Milan, podpredseda NR SR (2022-02-15):
Prosím, neurážajte, pán poslanec!
Bagačka, Michal, poslanec NR SR (2013-02-13):
Ďakujem. Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o návrhu poslanca Gábora Gála.
Lehotský, Tomáš, poslanec NR SR (2021-09-21):
Ďakujem veľmi pekne. Pán Taraba, povedali ste viacero vecí, z ktorých vyplýva, že nie úplne rozumiete fungovaniu zdravotníctva ako takého, resp. toho HTA inštitútu. Len k niektorým z nich. Spomenuli ste, teda že nemocnice, neviete si predstaviť, ako nemocnica môže byť nie deficitná, to znamená, že ako nemocnica môže byť s vyrovnaným rozpočtom alebo v zisku. A také nemocnice sú, sú všade vo svete, sú dokonca aj na Slovensku. Ja, ja, naopak, si zase neviem úplne predstaviť, prečo by nemocnice nemali byť ziskové, resp. s vyrovnaným rozpočtom. Zdravotníctvo je taká háklivá téma, že sa častokrát obracia proti aj zdravému rozumu v zmysle, že aj v manažmente nemocníc platia predsa pravidlá slovenského rozvojového manažmentu, ak tá nemocnica je dobre manažovaná v zmysle, že má dobre nastavené procesy, že sa v nej nekradne, že tomu riaditeľovi záleží na tom, aby tá nemocnica bola dlhodobo udržateľná, ak štát nastaví správne pravidlá, aby tie peniaze zo zdravotného poistenia prichádzali na tie zákroky, na ktoré má pacient nárok, tak nie je jediný dôvod, aby tá nemocnica nebola zisková. Rovnako ste povedali, teda že zdravotníctvo je všade na svete deficitné. Deficit vzniká vtedy, keď nejaká inštitúcia, organizácia alebo oblasť presiahne svoj rozpočet, nie je pravda, že všade vo svete je zdravotníctvo deficitné. Je pravda, že zdravotníctvo ako všetky ostatné verejné politiky získava peniaze od nás ľudí, ale nie teda že je deficitné. Opäť je to vec správneho manažmentu a správneho riadenia. Hovoril si o HT agentúre, ako lobistickej skupine, ktorá príde lobovať, spochybňovať, teda že bude spochybňovať autoritu ministra, ale keby ste si ten návrh prečítali podrobne, tak by ste zistili teda, že ak minister, resp. komisia, ktorú má ministerstvo ako poradný orgán a minister ako poradný orgán, nebude súhlasiť s odporúčaním... (Prerušenie vystúpenia časomerom.)
Kaliňák, Robert, podpredseda vlády a minister vnútra SR (2018-02-09):
Ďakujem pekne. Mám len dve minúty, takže budem veľmi rýchly. Zareagujem vlastne len na dve veci. Pán poslanec Marosz. Pán poslanec Marosz, ja som na rozdiel od vás v politike 20 rokov a vy ste niekoľko hodín, keď to poviem tak jednoducho, ale už ste sa stihli presláviť, kedy už aj váš plátok, ktorý vás podporuje, vás rozbije, že proste nič neodbornejšie nikdy nečítal. Čiže radšej budem znášať vaše klamstvá, ako by som vyzeral ako tĺk. To je jednoduché. Keď ste chceli na moju vecnú diskusiu hovoriť takto. A zároveň vám pripomeniem, že presne na týchto lžiach boli postavené aj tie protesty tých študentov, pán poslanec. A tie protesty boli postavené na tom, že vy ste tvrdili, že som prijal nejaké peniaze od pána Bašternáka. A ja som ich neprijal a to, v tom je ten rozdiel. Preto celý čas ste zavádzali a klamali, ale to je vaša pracovná metóda, preto nás to neprekvapí. K pánovi poslancovi Galkovi. Pán poslanec, naozaj vecne, vecne. Ja som si pozrel tú časť, ktorá ma zaujíma z toho vášho projektu, pretože ESET vždy sa tvári ako najväčší ekonomickí profesionáli. A ja keď som si prečítal váš návrh na zrušenie výsluhových dôchodkov, ja som onemel. Nič tak, ani nemám na to dobrý výraz, lebo na to fungujú len vulgarizmy a tie sa sem nehodia. To je nielenže slabé a diletantské a neodborné, ale aj mimoriadne nebezpečné. Vy si proste myslíte, že politika je PlayStation, že vy chytíte ten ovládač, vy sa zahráte a keď vypnete, tak všetko je v poriadku, nič sa nemôže diať. Vy si neuvedomujete, akými vašimi neuváženými krokmi dokážete ohroziť obranyschopnosť krajiny, naozaj. A tento váš nápad ten je hodný jedného ustanovenia v Trestnom poriadku, ktorý sa volá, že vlastizrada. Akože naozaj ste sa zbláznili?! Viete, čo ste tam napísali?! Akože jedna z vecí, na ktorých stojí ťažká služba všetkých ozbrojených zborov, to znamená, kvalitné sociálne zabezpečenie po určitej dobe namáhavej služby, a vy to chcete zrušiť?! To je neuveriteľné. Je pravda, že on skolaboval počas vašej vlády a keď som prišiel, v 2012-om tam bolo nejakých mínus 20 miliónov eur na osobitných účtoch. Teraz už je účet ministerstva obrany v pluse. Ale pravda je taká. Prekročil som dve minúty? Ale mi to merávali, bolo zvykom, takže už končím. Čiže len toľko poviem, že je to mimoriadne nebezpečné. Zamyslite sa a prepracujte to! Ďakujem pekne. (Potlesk.)
P. Paška, predseda NR SR: (2008-12-09):
(Hlasovanie.) 121 prítomných, 113 sa vyslovilo za, 8 proti. Konštatujem, že sme vyslovili súhlas, aby sme dorokovali program 31. mimoriadnej schôdze, ktorú som zvolal na základe požiadavky skupiny poslancov, dorokovali až do konečného ukončenia hlasovaním. Takže budeme teraz pokračovať. Do rozpravy je ešte písomne prihlásený pán poslanec Štefanec. Po ukončení jeho vystúpenia dám možnosť prihlásiť sa, dámy a páni, ústne. Pán poslanec, máte slovo.
Kollár, Boris, predseda NR SR (2022-10-19):
Prosím, prezentujme sa a hlasujme. (Hlasovanie.) Prítomných 132 poslancov, za 91, proti 1, zdržalo sa 38, 2 nehlasovali. Uvedený návrh sme schválili.
Lukáč, Jozef, poslanec NR SR (2019-09-20):
Vážený pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte rozpravu.
Zmajkovičová, Renáta, podpredsedníčka NR SR (2013-03-26):
Ďakujem, pán poslanec. S faktickými poznámkami sa hlási päť poslancov. Uzatváram možnosť prihlásiť sa s faktickou poznámkou. Faktické poznámky budú po hlasovaní, nech sa páči.
Laššáková, Jana, podpredsedníčka NR SR (2012-08-03):
Pán poslanec Hrušovský, nechcete reagovať? Nie. Teraz dávam slovo pánovi Igorovi Matovičovi za klub Obyčajní ľudia a nezávislé osobnosti. Nech sa páči.
Laurenčík, Milan, podpredseda NR SR (2021-03-18):
Ďakujem veľmi pekne a teraz prerušujem rokovanie o tomto bode programu. My by sme teraz mali pokračovať v prerušenom rokovaní v druhom čítaní o návrhu skupiny poslancov na vydanie zákona, ktorým sa dopĺňa zákon č. 580/2004 Z. z. o zdravotnom poistení, tlač 389. Prosím pani poslankyňu Katarínu Hatrákovú, aby zaujala miesto pre navrhovateľov. Máme tu poslankyňu Katarínu Hatrákovú? Nemáme tu. Viete jej nejak zavolať? Lebo už je prerušená rozprava a keď to znova odložíme, tak to nebude dobré. Vyhlasujem dvojminútovú prestávku. Prosím vás, skúste zavolať pani Hatrákovej. (Prestávka.) (Po prestávke.)
M. Hort, podpredseda NR SR: (2007-10-29):
Vážené kolegyne, kolegovia, konštatujem, že sme vyčerpali dnešný čas určený na rokovanie Národnej rady. (Hlasy v sále.) Je 19.00 hodín, pani kolegyňa, zajtra o 9.00 hodine môžete vystúpiť. Inak sa spýtam: Je všeobecný súhlas, aby vystúpila ešte pani spravodajkyňa? Ale pani spravodajkyňa, myslím, že zajtra ráno by to bolo možné. (Odpovede z pléna.) Môže vystúpiť, je súhlas. Nech sa páči.
Kuffa, Štefan, poslanec NR SR (2016-02-11):
Ďakujem za slovo. Vážený pán predseda, vážená pani podpredsedníčka, kolegovia a kolegyne, spravodajca, predkladateľ, dovoľte mi niekoľko slov povedať. Pán kolega Abrhan teraz hovoril, že často sú slová iné a skutky, žiaľ, musím to potvrdiť aj ja. A veľmi veľakrát to bolo tak v tomto pléne, kde veľakrát možno od tohto rečníckeho pultu hovoríme čosi iné predtým, keď sadneme si do lavice a hlasujeme inak. Ja si dovolím, pán kolega, sa vrátiť možno aj k návrhu na ochranu života. Kde ste boli všetci z KDH, keď sa hlasovalo o tomto zákone? Tak slová sú inde, skutky sú inde. Vtedy ste mali také dôležité veci, bolo čosi dôležitejšie ako zákon na ochranu života? Potom čo deklarujete? Chránite ten život? Záleží vám na ňom? Alebo sú to len slová, pričom skutky sú kdesi inde? (Reakcie z pléna.) Prepáčte mi tieto slová... (Prerušenie vystúpenia predsedajúcim.)
Á. Biró, poslankyňa: (2008-04-09):
Po druhé by som vám chcela pripomenúť tie časy, keď ste boli vicepremiérkou a keď ste po rokovaniach Legislatívnej rady vlády alebo na rokovaniach Legislatívnej rady vlády niektorých novinárov vôbec nepripustili alebo ste nehovorili, pokiaľ tí nevhodní novinári neopustili túto miestnosť. A po tretie veľakrát sa hovorí o tom a o medzinárodných dokumentoch, aj vy ste ich spomenuli, ale je veľmi zaujímavé, že tie analýzy a tie stanoviská, ktoré OBSE dalo vypracovať, v ktorých sa tie výhrady vypočítavávajú voči tomuto zákonu, sa práve opierajú o rezolúciu, ktorú aj pán Číž spomenul, o rezolúciu Rady Európy 74/26. To je všetko.
Dostál, Ondrej, poslanec NR SR (2023-05-03):
Pán poslanec Kyselica, ja sa chcem spýtať, že ako tento návrh súvisí s tým návrhom zákona, o ktorom rokujeme. Teda že či to je, či to je prílepok, ktorý v nejakom vyššom záujme predkladáte, alebo, alebo to má nejaký súvis, lebo teda ja v tej dôvodovej, v dôvodovej správe nejaký súvis nevidím. Nevidím ho celkom ani, ani v texte, texte toho zákona. Tak sa len teda chcem spýtať, je to samostatný nový článok? Novelizuje sa Správny súdny poriadok, novelizuje sa tým pôvodným návrhom zákon o zodpovednosti za škodu spôsobenú pri výkone verejnej moci, pričom notársky, teda notárov sa tie ustanovenia, pokiaľ som to pozrel, nejako netýkajú a vy tam teda pripájate článok III, ktorým sa novelizuje zákon o súdoch vo vzťahu teda k notárskemu rozvrhu a systému, podľa ktoré... na ktorom môže byť založený notársky rozvrh. Ja teraz nejdem z vecného hľadiska hodnotiť, len by som sa teda chcel spýtať, že či je to nejaké súvisiace a je tam nejaká súvislosť, ktorú len pri takomto zbežnom pohľade som si nevšimol, alebo je to naozaj prílepok. Ďakujem.
Zajac, Pavol, poslanec NR SR (2014-05-27):
Ďakujem veľmi pekne. Vážený pán kolega Hlina, naozaj som tu prvýkrát počul, že niekto robil predskokana niečomu, čo ešte ani nie je prednesené, a zároveň ste s tým už aj súhlasili. Ale máte pravdu, aj ja som začul na chodbách, že ten náš pozmeňujúci návrh, aby bolo minimálne vzdelanostné kritérium pre starostov a primátorov – stredná škola, že si strana SMER osvojila a nie vo volebnom zákone, ale v zákone o obecnom zriadení. V konečnom dôsledku je to jedno, v ktorom zákone to bude, podstatne je to, aby sme nemali starostov, ktorí nevedia čítať a písať. Ktorí nevedia prečítať si zmluvu, podpísať zmluvu, uznesenie obecného zastupiteľstva, bankové prevody a ďalšie náležitosti, ktoré starosta musí vykonávať. Takže za takýto pozmeňujúci návrh, ktorý ešte len má prísť, určite budeme hlasovať aj my. My sme ale podali aj druhý pozmeňujúci návrh a ten je omnoho, omnoho závažnejší a ja som na konci svojho vystúpenia to povedal, treba zmeniť jeden volebný obvod pri voľbách do Národnej rady na Slovensku, ktorý zaviedol Vladimír Mečiar, treba to zmeniť na osem volebných obvodov a zachovať pomerný systém. Toto by bola zásadná zmena nášho volebného systému, ktorá je potrebná, aby poslanci Národnej rady boli bližšie k občanovi, aby občania si volili svojich poslancov, ktorých budú aj poznať, a zároveň budú musieť poslanci o svojej práci v parlamente svojich občanov aj informovať, lebo nabudúce ich na kandidačnú listinu nedá šéf strany, ale bude musieť občan v regióne ich tam prekrúžkovať. Takže som veľmi zvedavý, ako sa strana SMER postaví aj k tomu druhému nášmu pozmeňujúcemu návrhu.
Sólymos, László, podpredseda vlády a minister životného prostredia SR (2019-11-26):
Ďakujem pekne. Vážený pán predsedajúci, vážené pani poslankyne, vážení páni poslanci, účelom návrhu zákona je predovšetkým transpozícia tzv. odpadového balíčka, ktorý tvorí šesť novelizovaných smerníc Európskeho parlamentu a Rady. Vládny návrh zákona upravuje ustanovenia týkajúce sa niektorých základných definícií a pojmov, dopĺňa nové definície, ako materiálové zhodnocovanie alebo spätné zasypávanie, a niektoré definície upravuje, ako napr. komunálny odpad. Zjednocuje postup orgánov štátnej správy, odpadového hospodárstva vo veci riešenia zodpovednosti za nezákonné umiestnenie odpadu a dopĺňa ciele recyklácie komunálneho odpadu pre roky 2025, 2030 a 2035 a ciele recyklácie odpadov z obalov pre roky 2025 a 2030. Ustanovuje povinnosť pre výrobcov vyhradeného výrobku a organizácie zodpovednosti výrobcov zriadiť finančnú garanciu ako istú rezervu na zabezpečenie funkčného systému nakladania s odpadom vyhradených výrobkov, na ktoré sa vzťahuje rozšírená zodpovednosť ich výrobcov. Návrhom zákona sa prijímajú opatrenia na zvýhodnenie výrobcov, ktorí uvádzajú na trh recyklovateľné výrobky, na podporu opätovného použitia odpadu a recyklácie. Zároveň sa ustanovuje zákaz uvádzania niektorých jednorazových plastových výrobkov na trh Slovenskej republiky ako opatrenie na zníženie tvorby plastového odpadu. V návrhu zákona sú nanovo upravené ustanovenia o informačnom systéme odpadového hospodárstva. Tieto ustanovenia však boli doplnené a následne schválené v zákone č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov. Návrh zákona reaguje aj na EU Pilot, ktorý sa týka nesprávnej transpozície dvoch smerníc, smernice Rady 1999/31/ES z 26. apríla 1999 o skládkach odpadov a smernice Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení. Navrhuje sa delená účinnosť návrhu zákona. Účinnosť ustanovení, ktorými sa zabezpečuje transpozícia smerníc odpadového balíčka, je nastavená na 1. júl 2020. Účinnosť ustanovení týkajúcich sa zákazu uvádzania jednorazových plastových výrobkov na trh Slovenskej republiky je v zmysle príslušnej smernice navrhnutá na 3. júl 2021 spoločne s ostatnými členskými štátmi Európskej únie, aby zabezpečili rovnaké podmienky pre všetkých výrobcov a distribútorov týchto výrobkov. Vládny návrh zákona bol predmetom vnútrokomunitárneho pripomienkového konania, ktoré bolo ukončené 21. októbra 2019 a v rámci ktorého neboli uplatnené žiadne pripomienky. Vládny návrh zákona je v súlade s právom Európskej únie, Ústavou Slovenskej republiky, s ostatnými zákonmi, ako aj s medzinárodnými zmluvami. Vážený pán predsedajúci, vážená Národná rada, verím, že predložený návrh zákona schválite. Ďakujem pekne.
Ďuriš Nicholsonová, Lucia, podpredsedníčka NR SR (2018-12-06):
V rozprave teraz vystúpi ďalší písomne prihlásený poslanec, pán poslanec Žarnay, nech sa páči.
S. Janiš, poslanec: (2004-10-26):
Pán predseda, budeme hlasovať o bodoch spoločnej správy, ktoré boli vyňaté na osobitné hlasovanie. Ako o prvom budeme hlasovať o bode č. 13 s odporúčaním gestorského výboru neschváliť ho.
Grendel, Gábor, podpredseda NR SR (2022-02-22):
Päť, šesť faktických poz... sedem, takže sedem faktických poznámok na vystúpenie pána poslanca Saloňa. Ako prvý pán poslanec Miroslav Suja.
Kotleba, Marian, poslanec NR SR (2021-10-19):
Ďakujem za faktické poznámky, pár reakcií. Pán poslanec Pročko, vy ste povedal, že ja mám jeden problém. No vy, pán poslanec Pročko, máte tých problémov zjavne viac a, žiaľ, žiaľ, pán poslanec, ľudia zomierajú aj po očkovaní. Ľudia majú obrovské problémy, zdravotné, po očkovaní, len si netreba pred tým zatvárať oči. Treba sa pozrieť na to, aká je skladba pacientov na urgentnom príjme, na ARO v Banskej Bystrici v Rooseveltovej nemocnici a ak nie ste slepý, tak potom takéto drísty už nebudete viacej hovoriť. Pán poslanec Krúpa, my sme monotematickí? Nenechajte sa vysmiať, pán poslanec. Vaša vláda spravila ľuďom na Slovensku zo života peklo. Vy ste obyvateľom Slovenskej republiky, pán poslanec, nanútili jedinú tému, vy ste im nanútili jedinú tému, a to je strach o život a strach o živobytie len preto, len preto, že sa nechcú podrobiť vášmu nútenému očkovaniu. Takže nabudúce, pán poslanec, zvážte slová. No a pán poslanec, pán minister Naď, vám chcem iba na záver odkázať, že vy ma nebudete zastrašovať ako poslanca trestnými oznámeniami za môj politický názor, trestnými oznámeniami za to, že chceme ľudí varovať pred tým, čo chystáte, a po mojom vystúpení vy nebudete hovoriť, že vy z môjho vystúpenia spravíte doplnenie trestného oznámenia. Môžete to robiť, nech sa páči, ale absolútne ma tým nezastrašíte a len ukazujete ľuďom, že sa naozaj majú zaoberať tým, čo tu vyvíjate, pretože ten systém má robiť všetko proti tým ľuďom a nie v ich prospech.
P. Paška, poslanec: (2003-11-07):
Ďakujem. (Potlesk.)
B. Bugár, podpredseda NR SR: (2001-09-17):
Pán poslanec Pittner, máte slovo. L. Pittner, poslanec: Ďakujem za slovo. Pán poslanec, chápem vás ako opozičného poslanca, že nenájdete jednej suchej nitky na práci rezortu, ale na druhej strane, žiaľbohu, musím konštatovať, že ani v jednom prípade nemáte pravdu, pretože ak hovoríte, že odišlo dve tisíc policajtov z tých a oných dôvodov, práve v roku 2000 po prvýkrát od roku 1989 odišlo len niečo cez 500 policajtov. A pokiaľ ide o vaše výčitky voči tomu, že sa nekoná proti organizovanému zločinu, výpalníctvu a tak ďalej, vzhľadom na dve minúty, ktoré mám k dispozícii, pozrite si, prosím vás, správu, ktorú ste dostali vždy za každý rok a tam uvidíte, že hovoríte nezmysly. A pokiaľ ide o výčitky, že sa v štatistikách manipuluje, veď vy sám dobre viete, že za vášho pôsobenia, keďže som tu dostal raz otázku na interpeláciu, bolo preukázané, že ste vykazovali činnosť pre mŕtve osoby, jednoducho pre zomretých ste vykazovali, aby ste mali objasnenosť v štatistike, výkaz trestnej činnosti, že ju spáchali mŕtvi. O čom tu hovoríte. A pokiaľ ide o celkovú personálnu prácu, ja sa nazdávam a domnievam, že proces, ktorý nikdy nebude úplne ukončený a je len na veci, ktorú jednoducho musí mať na starosti vedenie rezortu, aby v tomto konalo tak i ďalej, ako sa konalo doteraz.
Figeľ, Ján, podpredseda NR SR (2013-09-10):
Nech sa páči, s reakciou Pavol Abrhan.
Pčolinský, Peter, poslanec NR SR (2023-02-02):
Pán poslanec, nakoľko ide o prvé čítanie sme otvorení všetkým rokovaniam o tomto návrhu zákona a vás, páni poslanci, chcem poprosiť o podporu tohto návrhu ústavného zákona, ktorý sa, tí čo ste tu neboli, ktorý sa týka práve toho, aby sme tam opäť zaviedli to, respektíve aby sme zaviedli referendum do ústavy. Čiže sme otvorení akejkoľvek debate, zahlasujte, ďakujem.
Pčolinský, Peter, podpredseda NR SR (2023-03-28):
Pán poslanec, musíte sa vyjadrovať k prerokúvanej veci, nie k predsedajúcemu. (Povedané súbežne s rečníkom.) Nech sa páči.
T. Cabaj, podpredseda NR SR: (2010-03-09):
Prerušujem rokovanie o tomto bode programu. Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím . Návrh vlády má parlamentnú tlač 1494 a spoločná správa výborov má tlač 1494a. Návrh vlády odôvodní ministerka práce, sociálnych vecí a rodiny pani Viera Tomanová. Pani ministerka, nech sa páči, máte slovo.
Jurík, Beáta, poslankyňa NR SR (2024-02-07):
Áno, a pán Štefunko to spomínal, a teda pripomeniem to aj ja, že, prosím vás, včera títo ľudia, obyčajní ľudia, ktorí nikomu neublížili, priniesli do podateľne list, tak si ho prečítajte a odpovedzte im, že prečo je táto novela iba pre vašich ľudí a nie aj pre nich. (Potlesk.)
Jurinová, Erika, podpredsedníčka NR SR (2015-02-10):
Na vaše vystúpenie, pán poslanec, chcú reagovať dvaja páni poslanci. Uzatváram možnosť prihlásiť sa faktickou poznámkou. Dávam slovo pánovi poslancovi Viskupičovi. Nech sa páči.
V. Tomanová, ministerka práce, sociálnych vecí a rodiny SR: (2009-06-23):
Účelom tohto dohovoru je upraviť sociálne práva vyplývajúce z práva združovať sa a práva organizovať sa. Z východiskovej hodnoty práva združovať sa vyplýva aj právo presadzovať sociálne práva a záujmy zamestnancov prostredníctvom svojich zástupcov. Materiál bol predmetom Legislatívnej rady vlády, ktorá nevzniesla zásadné pripomienky. Materiál prerokovala aj Hospodárska a sociálna rada 30. apríla 2009. Konfederácia odborových zväzov Slovenskej republiky vyjadrila súhlas s ratifikáciou dohovoru, obdobne ako aj Združenie miest a obcí Slovenska. Asociácia zamestnávateľských zväzov a združení Slovenskej republiky neuplatnila k nemu žiadnu zásadnú pripomienku. Republiková únia zamestnávateľov svoj zásadný nesúhlas s ratifikáciou dohovoru nepodložila relevantnými  vecnými argumentmi a dôvodmi, ktoré by bránili ratifikácii. Materiál bo predmetom  rokovania vlády, ktorá ho schválila 13. mája tohto roku uznesením č. 355. Prerokovali ho príslušné výbory Národnej rady, a to gestorský výbor, výbor pre sociálne veci a bývanie, ústavnoprávny výbor a výbor pre hospodársku politiku. Uvedené výbory  vyjadrili súhlas s predloženým materiálom s výnimkou pre hospodársku politiku, ktorý neprijal príslušné rozhodnutie. Ďakujem.
Šebová, Zuzana, poslankyňa NR SR (2021-09-16):
Pán predseda, žiadam o termínovanie bodov 37 a 38, tlač 569 a 574, na utorok 21. 9. o 15.00.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 109, proti 10, zdržalo sa 8, nehlasoval 1. Uvedený návrh sme schválili.
Suja, Miroslav, poslanec NR SR (2020-07-15):
Ďakujem za slovo, pán predsedajúci. Pán poslanec, ďakujem ti za veľmi presný a kultivovaný prejav a odvahu nahlas povedať pravdu a povedať pravdu koaličným partnerom. To si zasluhuje veľkú odvahu, a preto jediné slovo, že bravo.
P. Hrušovský, predseda NR SR: (2005-01-19):
(Hlasovanie.) 139 prítomných, 138 za návrh, 1 sa zdržal. Návrh sme schválili. Poprosím pani poslankyňu Laššákovú, aby z poverenia ústavnoprávneho výboru predložila Národnej rade návrhy uznesení k návrhu Výboru Národnej rady Slovenskej republiky pre európske záležitosti na vydanie zákona o prerokúvaní záležitostí Európskej únie v Národnej rade Slovenskej republiky , ktorý prerokúvame ako tlač 989. Nech sa páči, pani poslankyňa.
Hrnčiar, Andrej, podpredseda NR SR (2018-06-18):
Pán poslanec Uhrík.
V. Veteška, podpredseda NR SR: (2005-10-26):
(Hlasovanie.) Prítomných 126, za 24, proti 67, zdržalo sa 30, nehlasovali 5. Konštatujem, že sme neschválili návrh pána poslanca Fajnora. Prosím, uveďte ďalšie hlasovanie.
Hrnčiar, Andrej, podpredseda NR SR (2019-02-06):
Otváram všeobecnú rozpravu. Do rozpravy som dostal jednu písomnú prihlášku. Pani poslankyňa Zemanová, nech sa páči.
Ježík, Jozef, poslanec NR SR (2017-09-06):
Ďakujem, pán predsedajúci, dajte, prosím, hlasovať o tom, že Národná rada berie na vedomie uvedenú informáciu.
Kollár, Boris, predseda NR SR (2022-05-19):
S faktickou poznámkou evidujem troch poslancov, pán Taraba, pán Krajčír a pán Kočiš. Nech sa páči, pán poslanec Taraba, máte slovo.
Brixi, Otto, poslanec NR SR (2015-06-25):
Dajte teraz, pán predseda, prosím, hlasovať o návrhu zákona ako o celku s odporúčaním gestorského výboru ho schváliť.
Grendel, Gábor, podpredseda NR SR (2021-09-22):
Pán poslanec Marian Kotleba s faktickou poznámkou.
Gál, Gábor, poslanec NR SR (2011-07-12):
Ďakujem za slovo, pán predsedajúci. Vážený pán poslanec, výnimočne s vami súhlasím, čo sa týka vašich argumentov, ale práve, čo hovoril aj pán poslanec Petrák, že obce majú v rozpočte rozpočtované tieto príjmy, určite s nimi už urobia, už rozpočet, ako navrhnú rozpočet na ďalší rok, že rátali s tými peniazmi, bude ďalší výpadok v príjmoch časti rozpočtov obce, no a toto neriešime. Budeme musieť to minimálne riešiť, keď budeme schvaľovať štátny rozpočet.
Grendel, Gábor, podpredseda NR SR (2023-05-03):
S reakciou na faktické poznámky pán poslanec Schlosár.
Muňko, Dušan, poslanec NR SR (2017-10-12):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán podpredseda, dajte hlasovať o pozmeňujúcom návrhu pani poslankyne Antošovej.
Tóth, Vojtech, poslanec NR SR (2022-09-21):
Ďakujem. Prosím, pán predsedajúci, aby ste dali hlasovať o tom, že Národná rada prerokuje predložený návrh zákona v druhom čítaní.
Štefanec, Ivan, poslanec NR SR (2011-10-19):
Ďakujem, pán predseda. Výbor pre európske záležitosti bude rokovať o 13.30 hodine. Ďakujem.
Laurenčík, Milan, podpredseda NR SR (2021-11-05):
Ďakujeme, pani poslankyňa. Na vaše vystúpenie evidujem päť faktických poznámok, šesť faktických poznámok. Končím možnosť prihlásiť sa. Ako prvá vystúpi pani poslankyňa Anna Zemanová, nech sa páči.
M. Pado, poslanec: (2008-05-22):
A, pán poslanec, veľmi tvrdo ste obvinili samosprávu z korupcie. Ja sa pýtam, máte ministra vnútra, ktorý je členom vašej politickej strany. Komunikovali ste s pánom ministrom na túto tému? Máte poznatky o korupcii? Povedali ste? Hovorili ste s prezidentom Policajného zboru alebo s riaditeľom odboru boja proti korupcii? Nestačí vypustiť takéto slová do éteru. Povedzte konkrétne, ak máte informácie, povedzte kde. A ešte sa opýtam, ktorá časť starostov je korumpovaná. Ktorá? Máte to rozdelené na opozičnú alebo koaličnú? Nemáte? Lebo k vašej rétorike by sa to celkom hodilo. Ďakujem pekne.
Blanár, Juraj, podpredseda NR SR (2021-03-31):
Ďakujem. Toľko z písomne prihlásených do rozpravy. Teraz dávam možnosť, vážené panie poslankyne, vážení páni poslanci, prihlásiť sa ústne do rozpravy. Konštatujem, že nikto. Uzatváram teda týmto rozpravu a vyhlasujem ju za skončenú. Chcem sa spýtať pána predkladateľa, či chce v záverečnom slove zhodnotiť rozpravu. Nech sa páči, máte slovo.
Tomáš, Erik, poslanec NR SR (2020-07-24):
Peter, verejnosť sleduje túto schôdzu v priamom prenose a musí mať pocit, že opozícia ako keby nechcela vystupovať. Chcem teda verejnosti povedať, že pravda je úplne iná. Jednoducho opozícii bolo rôznymi obštrukciami znemožnené vystupovať napriek tomu, že koalícia obštrukcie pred touto schôdzou odmietala. Toto je vizitka nášho váženého pána magistra premiéra zlodeja. Okrem toho, že je zlodej, je ešte aj obyčajný zbabelec. Nechcem sa venovať diplomovke, aj keď predsa len trochu musím. Názov tej diplomovky totiž znie, je veľmi príznačný, vraj „Daňový systém a jeho vplyv na podnikateľské subjekty“. Teda názov diplomovky človeka, ktorý ako podnikateľ obchádzal daňový systém, aby okrádal štát na daniach. Toto proste nevymyslíš. Ale viac ako samotná diplomovka ma trápi niečo iné, a to charakter tohto človeka. Povedzte mi, a verejnosť nech sa nad tým zamyslí, že čo je to za človeka, ktorý vie, že ukradol diplomovú prácu, a napriek tomu búši ako blázon do Andreja Danka za rovnaký problém? Povedzte mi, čo je to za človeka, ktorý vie, že ukradne diplomovú prácu, a napriek tomu vyzýva Borisa Kollára, že na jeho mieste by odstúpil z funkcie, pritom sám neodstúpi? Pán premiér Matovič, citujúc Borisa Kollára: „Niečo tak odporne farizejské, ako ste vy, som v politike ešte nikdy nestretol.“
Zajac, Peter, poslanec NR SR (2011-07-06):
Vážený pán predsedajúci, vážené pani poslankyne, vážení poslanci, vážený pán predseda, z poverenia Výboru Národnej rady Slovenskej republiky pre ľudské práva a národnostné menšiny predkladám správu o prerokovaní Výročnej správy Ústavu pamäti národa za rok 2010, tlač 390. Predmetnú výročnú správu pridelil predseda Národnej rady na prerokovanie Výboru Národnej rady Slovenskej republiky pre ľudské práva a národnostné menšiny. Určený výbor správu prerokoval na svojej 13. schôdzi a svojím uznesením č. 67 odporúča Národnej rade zobrať výročnú správu na vedomie a požiadať zároveň Ústav pamäti národa, aby vo Výročnej správe Ústavu pamäti národa za rok 2011 hodnotil svoju činnosť z hľadiska účelu zriadenia Ústavu pamäti národa. Návrh uznesenia Národnej rady je priložený v správe výboru v parlamentnej tlači 390a. Pán predsedajúci, otvorte, prosím, rozpravu, do ktorej sa hlásim.
Tomanová, Viera, poslankyňa NR SR (2015-02-03):
Ďakujem, pán predsedajúci. Pán poslanec, nedá mi, aby som nezareagovala a pripomenula niektoré fakty, a poviem ktoré. V prvom rade sa jedná o verejné zdroje, ktoré platia a odvádzajú zamestnávatelia. Čiže jednak treba si uvedomiť, síce idú na súkromné účty, ale sú to verejné zdroje a idú na súkromné účty sporiteľov. Sporiteľ nijak nemôže ovplyvniť investovanie týchto prostriedkov, v žiadnom prípade. Treba si uvedomiť, že peniaze a vôbec II. pilier je postavený na podnikaní. Čo znamená na podnikaní? Že toto podnikanie môže skončiť s výnosom, môže skončiť na nule, ale môže skončiť aj so stratou. Čiže ja by som to zhruba prirovnala aj k nejakej aj rulete. Ak ja pôjdem niekde hrať a prehrám peniaze, ktoré som mala mať odložené na dôchodok, a prídem o ne, tak celá spoločnosť sa mi bude na nich skladať, tak ako ste to zakotvili do § 121 zákona 461, že keď DSS-ky porušia zákon, zle teda budú narábať, no porušia zákon a prídu o peniaze, občan sa bude súdiť. A kto to zaplatí? Všetci to zaplatia z peňazí, teda z fondu rezerv a zo solidárneho fondu, ktorý je v Sociálnej poisťovni v I. pilieri. A teraz len pripomeniem, prosím vás pekne, pokiaľ ide o I. pilier, tam sú zodpovední a solidárni všetci ostatní, ktorí do tohto systému nevstúpili, a sú solidárni s tými, za ktorých platíme. Naviac sú tu vybrané skupiny sporiteľov, za ktorých platíme peniaze do II. piliera zo štátneho rozpočtu a tieto sú stratové. Takže, prosím, uvedomte si, čo ste zaviedli. Pokiaľ ide o poplatky, ja len zdôrazním, tie poplatky boli nehorázne vysoké, boli tam skryté poplatky. Nechcem hovoriť o zmluvách a koľko sa platilo. A kto ich znižoval, tie poplatky? Iba vláda Roberta Fica. Či to bola prvá, alebo druhá vláda.
Hrnčiar, Andrej, podpredseda NR SR (2018-05-17):
Určite je vám vďačný. Ale také ľahké to mať nebude, pretože sa ho pýta pán poslanec Igor Janckulík. „Vážený pán minister, koncom júla 2017 bolo NDS vyhlásené verejné obstarávanie na úsek rýchlostnej cesty R3 Tvrdošín – Nižná. Prosím vás o informáciu, v akom stave sa toto verejné obstarávanie k dnešnému dňa nachádza? Bude výstavba tohto úseku spustená v lete tohto roku, ako to Národná diaľničná spoločnosť avizovala v tlačovej správe vydanej 24. júla 2017 k vyhláseniu verejného obstarávania na tento úsek?“
Grendel, Gábor, podpredseda NR SR (2020-04-24):
Pán poslanec Kočiš.
Blanár, Juraj, podpredseda NR SR (2023-05-25):
Pán poslanec Štefan Kuffa s faktickou.
Glváč, Martin, podpredseda NR SR (2017-05-10):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jedna pani poslankyňa. Ukončujem možnosť prihlásenia sa. Nech sa páči, pani poslankyňa Zemanová.
Laššáková, Jana, podpredsedníčka NR SR (2013-02-08):
Ďakujem pekne. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor, výbor pre sociálne veci, pani poslankyni Monike Gibalovej. Nech sa páči.
Gaborčáková, Soňa, poslankyňa NR SR (2016-04-20):
Ďakujem za slovo. Tak v prvom rade chcem poďakovať kolegovi za takú krátku informáciu, ako to vnímajú učitelia, bolo cítiť, že naozaj si učiteľ. V druhom rade chcem povedať takú svoju možno včerajšiu skúsenosť. Stretla som sa s dvoma špeciálnymi pedagogičkami, ktoré vlastne poukazovali na to, že pracujú vo fakultnej nemocnici ako špeciálne pedagogičky, a veľmi ich znepokojovalo kreditné vzdelávanie, pretože im ponúkajú také kreditné vzdelávanie, ktoré nesúvisia s diagnózami detí, ktorým sa venujú vo fakultnej nemocnici, čiže tam ma zaujalo to, čo si povedal, že mnohokrát to možno ani neodzrkadľuje to, čo tí učitelia potrebujú. Už len to, že, že patria pod ministerstvo vnútra ako špeciálne školstvo, je trošku možno nešťastným riešením, a teda vnímajú to takto. No a ten výrok, čo si povedal, si myslím, že odzrkadľuje teda situáciu aj v dnešnej dobe, pretože rodič zápasí s rodičom, zápasí so žiakmi a zápasí teda s orgánmi, ktoré ho platia, takže má to veľmi ťažké. Ďakujem.
V. Veteška, podpredseda NR SR: (2007-01-30):
(Hlasovanie.) Prítomných je 142 poslancov, za 141, proti 0, zdržalo sa 0, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých zákonov [tlač 165 ( pozn. red.: správne má byť 168)]. Prosím predsedu výboru pre financie, rozpočet a menu pána Jozefa Buriana, aby hlasovanie uviedol.
Číž, Miroslav, podpredseda NR SR (2015-07-02):
Ďakujem pekne, pán minister, za odpoveď. Teraz sa pýtam pána poslanca, či chce využiť v rozsahu dvoch minút doplňujúcu otázku. Má slovo.
Grendel, Gábor, podpredseda NR SR (2021-05-06):
Ďakujem, pán minister. Ďalšia otázka je od pána poslanca Miroslava Kollára na pani ministerku spravodlivosti. Otázka znie: „Na čele úradu na ochranu osobných údajov je predseda, ktorého volí a odvoláva Národná rada Slovenskej republiky na návrh vlády Slovenskej republiky. Dňa 28. apríla 2020 Národná rada odvolala Soňu Pethöovú z funkcie predsedníčky Úradu na ochranu osobných údajov. Za jej odvolanie hlasovalo 81 poslancov, návrh predložila do Národnej rady vláda a po výzve ľudskoprávneho výboru parlamentu ministerka Mária Kolíková komentovala návrh na odvolanie Pethöovej ako odkaz, že ak sa inštitúcie, ktoré majú slúžiť ochrane základných práv a slobôd, spreneveria, táto vláda vie k tomu zaujať principiálny postoj. Funkčné obdobie podpredsedníčky úradu Anne Vitekovej uplynulo 2. januára 2021. Pani ministerka, aké konkrétne kroky ste podnikli na zabezpečenie funkčnosti tohto dozorného orgánu? Prečo už viac ako jeden rok nemá úrad zvoleného svojho predsedu alebo predsedníčku, sú základné práva a slobody občanov chránené, ak si vláda neplní základné povinnosti?“
Bugár, Béla, podpredseda NR SR (2016-04-27):
Pani poslankyňa Verešová.
Pellegrini, Peter, podpredseda NR SR (2020-07-24):
Pán poslanec Viskupič.
Zmajkovičová, Renáta, podpredsedníčka NR SR (2014-03-27):
Ďakujem, pán poslanec. Dávam slovo spravodajkyni, ktorú určil navrhnutý gestorský výbor, výbor pre vzdelávanie, vedu, mládež a šport, poslankyni Jane Žitňanskej. Nech sa páči, pani poslankyňa.
Žiga, Peter, podpredseda NR SR (2024-05-14):
Pán poslanec Hargaš.
Lehotský, Tomáš, poslanec NR SR (2022-10-05):
Ďakujem veľmi pekne všetkým za faktické poznámky. Ja budem reagovať asi len na Milana Potockého, lebo tak trošku to bolo zhrnutie aj za ďalších rečníkov. Milan, ty si hovoril, že navodzujem dojem, že LGBTI ľudia alebo LGBTI komunita je nejakým spôsobom diskriminovaná alebo teda že má problémy väčšie ako väčšina populácie. Ja nenavodzujem ten dojem, ja to hovorím, ja si myslím, že to tak je, dôkazom toho je to, aj čo som hovoril v rozprave, teda že tých ľudí, ktorí idú s tým vonku, je naozaj veľmi, veľmi málo. Plus sú to fakt, hej, že my vlastne hovoríme o tom, že títo ľudia nemôžu dediť, keď žijú v spoločnej domácnosti so svojím partnerom. Hovoríme o tom, že nemôžu napríklad poberať dôchodok, ak partner zomrie napríklad, hej, po tomto partnerovi, nemôžu nahliadať do zdravotnej dokumentácie, toto všetko sa, samozrejme, právne upraviť dá, ale je to XY krokov, ktoré sú navyše, aby to bolo potrebné, ani nehovoriac proste o tom latentnom, o tej latentnej homofóbii, ktorá proste na Slovensku, ale zaznelo to tuná opäť aj v parlamente v rôznych prirovnávaniach k nejakým zvrhlíkom, úchylákom, ktorá zaznieva proste na Slovensku. Čiže to nie je dojem, to je proste fakt, LGBT ľudia sú diskriminovaní na Slovensku, majú oveľa väčšie problémy v tom reálnom živote, ako máme my. A budem reagovať zase na to, že dám ti ten pingpong naspäť, že ty vravíš, že je to skôr naopak, že tá väčšina, máš pocit, že je diskriminovaná, tí kresťania, tradicionalisti a tak ďalej, napríklad toto ja zasa nevidím. Hej, ja možno si akože v tom dialógu vieme nejakým spôsobom pomôcť, ale ja nevidím, že boli nejak znevýhodňovaní ľudia, ktorí veria v nejaké náboženstvo na Slovensku. Ďakujem.
A. Belousovová, podpredsedníčka NR SR: (2007-11-27):
Faktická poznámka, pani poslankyňa Vášáryová, nech sa páči.
Ježík, Jozef, poslanec NR SR (2013-03-22):
Ďakujem za slovo. Vážený pán predsedajúci, kolegyne, kolegovia, dovoľte, aby som vystúpil ako spravodajca výboru k spoločnej správe k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov, tlač 305. Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť. V časti IV, v štvrtej spoločnej správy je uvedená jedna pripomienka. Gestorský výbor rokoval dňa 12. marca 2013 a odporučil Národnej rade návrh zákona schváliť. Súčasne gestorský výbor odporučil neschváliť pozmeňujúci návrh obsiahnutý v spoločnej správe. Pán predsedajúci, skončil som, môžete otvoriť rozpravu a súčasne sa hlásim do rozpravy ako prvý.
Grendel, Gábor, podpredseda NR SR (2021-03-30):
Vážené panie poslankyne, vážení páni poslanci, otváram piaty rokovací deň 25. schôdze Národnej rady Slovenskej republiky. Na úvod by som vás chcel informovať, že dnes budeme prvýkrát hlasovať o 11.00 hod., kedy rozhodneme aj o niektorých skrátených legislatívnych konaniach. V prípade, že ich schválime, tak s vysokou pravdepodobnosťou určíme termín ich prerokovania o 14.00 hod. a po ich prerokovaní budeme ihneď hlasovať. To znamená, že popoludní budeme hlasovať nielen o 17.00 hod., ale aj po prerokovaní zákonov v skrátenom legislatívnom konaní, k čomu príde po14.00 hod. Dnes o ospravedlnenie neúčasti požiadali: pán poslanec Baránik, pani poslankyňa Brisudová, pán poslanec Kuffa, pani poslankyňa Pčolinská a z dôvodu práceneschopnosti pán poslanec Kerekréti. V zmysle programu by sme mali v tejto chvíli rokovať o vládnom návrhu zákona, ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 231/2019 Z. z. a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, čo je tlač 361, avšak z dôvodu iných povinností predkladateľky tento bod prerokujeme v inom termíne v rámci prebiehajúcej schôdze. Pristúpime preto k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov. Návrh zákona má parlamentnú tlač 450, návrh na jeho pridelenie na prerokovanie výborom je v rozhodnutí č. 445. Dávam slovo poslancovi Jozefovi Lukáčovi, aby za skupiny poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 450.)
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 139 poslancov, za 54, proti 10, zdržalo sa 74 poslancov, 1 nehlasoval. Návrh nebol schválený. Prosím pani poslankyňu Gaborčákovú, aby uviedla hlasovanie v prvom čítaní o návrhu poslancov Kiššovej a Pavelku na vydanie zákona, ktorým sa mení Zákonník práce, tlač 1450. (Hlasovanie o návrhu poslancov Národnej rady Slovenskej republiky Jany Kiššovej a Radoslava Pavelku na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1450.)
Paška, Pavol, predseda NR SR (2014-11-10):
Pani poslankyňa Nachtmannová.
Dostál, Ondrej, poslanec NR SR (2017-02-08):
Pán poslanec Zelník, ďakujem za zaujímavé vystúpenie. Bolo zaujímavé aj pre človeka, ktorý nie je odborníkom v tejto téme, čo teda zrejme väčšina z nás sme v tejto pozícii. A podobne ako kolegovia hovorím, škoda, že ste nemohli ešte trochu dlhšie o tom hovoriť a škoda, že ste nám nemohli tie grafy ukázať. Ale nebudem teda sa opakovať, že je to vec rokovacieho poriadku a samozrejme, že keby ste chceli zmeniť ten rokovací poriadok, tak my radi za takú zmenu zahlasujeme, ktorá by vám to umožnila. Ale aj keď nie, no tak myslím, že keď na web stránke Národnej rady bude prepísané to vaše vyhlásenie, tak by bol z toho zaujímavý článok aj s grafmi, ktorý by bol zaujímavým príspevkom do odbornej debaty. Na rozdiel od niektorých kolegov si veľmi nemyslím, že toto, čo tu je teraz na pôde Národnej rady, možno kvalifikovať ako nejakú odbornú debatu, čím nechcem teraz spochybňovať vaše odborné argumenty a rovnako nechcem spochybňovať to, že na tému očkovania je možné viesť odbornú a vecnú debatu, čo sa týka jeho pozitív a negatív, ale obávam sa, že to, ako bol ten návrh predložený, odráža skôr myšlienkový svet jeho predkladateľov, ako nejaké odborné argumenty. Čiže tá ideológia tam výrazne prevažuje nad nejakou vecnosťou. Takže ešte raz ďakujem.
Přidal, Alojz, poslanec NR SR (2015-09-29):
Pán kolega Brocka, no vidíte, ako to tu beží. Pán predseda Národnej rady predkladateľ tohto zákona sľúbil priniesť novú politickú kultúru. Mimo rokovacieho poriadku predseda nemá právo komentovať vystúpenie poslancov. Jednoducho toto je nepatričné.
P. Paška, predseda NR SR: (2009-06-30):
(Hlasovanie.) 131 prítomných, 21 za, 73 proti, 36 sa zdržalo, 1 nehlasoval. Ani tento bod sme neschválili.
P. Hrušovský, predseda NR SR: (2005-12-14):
(Hlasovanie.) 136 prítomných, 54 za, 30 proti, 51 sa zdržalo, 1 nehlasoval. Neschválili sme návrh. Ďalší návrh.
B. Bugár, podpredseda NR SR: (2003-10-22):
Teraz dávam slovo spravodajcovi, ktorého určil navrhnutý gestorský výbor, výbor pre životné prostredie a ochranu prírody, poslancovi Petrovi Muránskemu. Nech sa páči, pán poslanec.
Bugár, Béla, podpredseda NR SR (2016-09-21):
Ďakujem pekne. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Lukáčovi. Nech sa páči, máte slovo.
P. Hrušovský, predseda NR SR: (2004-09-23):
(Hlasovanie.) 126 prítomných, 85 za, 4 proti, 35 sa zdržalo, 2 nehlasovali. Návrh sme schválili. Ďalší. A. Hajduk, poslanec: Ďalej budeme hlasovať o bodoch spoločnej správy číslo... (Ruch v sále.)
Grendel, Gábor, podpredseda NR SR (2020-09-22):
Vážené panie poslankyne, vážení páni poslanci, pokračujeme v rokovaní Národnej rady Slovenskej republiky. Prosím povereného overovateľa, aby oznámil výsledok tajného hlasovania o návrhu na voľbu predsedu výboru pre nezlučiteľnosť funkcií.